రేడియోగ్రఫీ

రేడియోగ్రఫీ అనేది ఎక్స్ కిరణాలు, గామా కిరణాలు, లేదా వాటిని పోలిన అయొనైజింగ్ లేదా నాన్-అయొనైజింగ్ రేడియేషన్ సాయంతో ఒక వస్తువు యొక్క అంతర్గత నిర్మాణాన్ని బొమ్మ రూపంలో చిత్రీకరించే విధానం. దీనికి వైద్యశాస్త్రంలో వ్యాధి నిర్ధారణ, చికిత్సకోసం, ఇంకా పరిశ్రమలలోనూ ఉపయోగాలు ఉన్నాయి. దీనినే విమానాశ్రయ భద్రత కోసం కూడా వాడతారు. సాంప్రదాయిక రేడియోగ్రఫీలో ఒక ఎక్స్-రే జెనరేటర్ నుంచి కిరణాలు ఉత్పత్తి అయి వస్తువు మీద పడతాయి. వీటిలో కొంత భాగాన్ని ఆ వస్తువు సాంద్రత, కూర్పును బట్టి శోషించుకుంటుంది. వస్తువు గుండా ప్రయాణించి దాటి వెళ్ళే కిరణాలను ఫోటోగ్రఫిక్ ఫిల్ము కానీ, డిజిటల్ డిటెక్టర్ గానీ గ్రహించి ద్విమితీయ (Two dimensional) చిత్రాన్ని ఏర్పరుస్తుంది. దీనినే ప్రొజెక్షనల్ రేడియోగ్రఫీ అంటారు.

 కంప్యూటెడ్ టోమోగ్రఫీ (సిటి) 
కంప్యూటెడ్ టోమోగ్రఫీ లేదా CT స్కాన్ (గతంలో CAT స్కాన్ అని పిలుస్తారు, "A" అంటే "యాక్సియల్") మృదువైన, కఠినమైన కణజాల చిత్రాలను రూపొందించడానికి కంప్యూటర్‌తో కలిపి అయానైజింగ్ రేడియేషన్ (x-ray రేడియేషన్)ను ఉపయోగిస్తుంది. ఈ చిత్రాలు రోగిని రొట్టెలాగా ముక్కలు చేసినట్లుగా కనిపిస్తుంది. (టోమో అంటే స్లైస్ లేదా ముక్క అని అర్థం). సిటి స్కాన్ లో డయోగ్నస్టిక్ ఎక్స్-రేలు కాకుండా ఎక్కువ స్థాయిలో అయొనైజింగ్ ఎక్స్-రేలను ఉపయోగిస్తారు. సాంకేతిక ఎక్కువయ్యే కొద్దీ వీటి స్థాయి, సిటి స్కాన్ కి పట్టే సమయం తగ్గుతూ వస్తోంది. పరీక్షించవలసిన కణజాలాన్ని బట్టి ఈ సిటి పరీక్ష ఒకసారి ఊపిరి తీసుకునేంత తక్కువ వ్యవధిలోనే అయిపోవచ్చు. 

 మూలాలు 

వర్గం:వైద్య శాస్త్రము
వర్గం:వైద్య పరీక్షలు